Krišjānis Kundziņš

Krišjānis Kundziņš (dzimis , miris ) bija latviešu grieķu-romiešu stila cīkstonis, seškārtējs Latvijas meistars, 1936. gada vasaras olimpisko spēļu dalībnieks.

 Biogrāfija 
Krišjānis Kundziņš dzimis Rīgā. Jaunību pavadījis Čiekurkalnā. Ar sportu sācis nodarboties 15 gadu vecumā, vasarā spēlējis futbolu, ziemā bendiju. Beidzis Rīgas 4. vidusskolu un V. Olava komercskolu. Strādāja V. Ķuzes fabrikā par konditoru. 

1924. gadā iestājās sporta biedrībā "Krauze" un sāka nodarboties ar grieķu-romiešu cīņu. Pēc divu gadu treniņiem, 1926. gadā, izcīnīja sudraba medaļu spalvas svarā Latvijas meistarsacīkstēs. Vēlāk seškārtējs Latvijas meistars (1931, 1932, 1935, 1936, 1937, 1940) un trīskārtējs Latvijas Olimpisko spēļu uzvarētājs (1931, 1935, 1939).

Starptautiskās sacensībās lielākais panākums 5. vieta spalvas svarā (līdz 65 kg) 1936. gada vasaras olimpiskajās spēlēs Berlīnē. Četras reizes piedalījies Eiropas čempionātos (1935, 1937, 1938, 1939), bet godalgotas vietas izcīnīt nav izdevies.

Pēc Otrā pasaules kara Kundziņš savu cīkstoņa karjeru turpināja, piedalījies PSRS un sporta biedrības "Dinamo" čempionātos. Savas aktīvās sporta gaitas beidza 1953. gadā.
1953. gadā, pēc ūdenslīdēju kursu beigšanas, sāka strādāt glābšanas stacijā "Bābelīte". 1957. gadā apbalvots ar medaļu "Par slīcēju glābšanu".

Paralēli darbam 33 gadus bijis sporta biedrību "Dinamo", "Darba rezerves" un "Daugava", kā arī republikas izlases cīkstoņu treneris. Viņa audzēkņi bijuši I. Klintsons, V. Freidenfelds un daudzi citi.
Pēc Latvijas neatkarības atgūšanas aktīvi piedalījās Latvijas Olimpiskās komitejas atjaunošanā. 1994. gadā Rīgā Krišjāņa Kundziņa vārdā nosaukta Cīņas sporta skola.

Kundziņš miris 1993. gada 23. februārī Rīgā.

 Rezultāti starptautiskajās sacensībās cīņas sportā 
 Olimpiskajās spēles 
 Sacensību nosaukums  Valsts  Svara kategorija  Vieta 1936. gada vasaras olimpiskās spēles    Līdz 62 kg  5

 Eiropas čempionātos 
Sacensību nosaukumsValsts Svara kategorija Vieta1935. gada Eiropas čempionāts cīņas sportā  līdz 61 kg  1937. gada Eiropas čempionāts cīņas sportā  līdz 61 kg 1938. gada Eiropas čempionāts cīņas sportā  līdz 61 kg  1939. gada Eiropas čempionāts cīņas sportā  līdz 61 kg  
 Bibliogrāfija 



 Atsauces 

 Ārējās saites 




Kategorija:1905. gadā dzimušie
Kategorija:1993. gadā mirušie
Kategorija:Latvijas cīkstoņi
Kategorija:Latvijas treneri
Kategorija:1936. gada vasaras olimpisko spēļu dalībnieki
Kategorija:Rīgā dzimušie